Graff ble født på Oppdal, men er oppvokst på Kongsberg i Buskerud. Han er utdannet journalist ved Høgskulen i Volda. Han var vaktsjef i NRK Radiosporten fra 1993–1995. Fra 1995 til juni 2012 var han programleder, prosjektleder og redaksjonssjef for NRK Sport. I denne perioden ledet han blant annet sendinger fra mesterskap som OL og VM. Graff har også vært programleder for TV-aksjonen, Sommeråpent og Frokost-tv. Han har også kommentert NRKs sendinger 17-mai.